**JOC PE LUNCI ŞOTRONUL**

*Rolea Nicolae*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Din ciclul '' versuri pentru Preafrumoasa Doamnă...''

Joc pe lunci şotronul

Joc pe lunci şotronul, firea mi-e vioaie,

Iar s-aprinde-n mine visul ştrengăresc.

Mă opresc o clipă, salcia se îndoaie

Şi-i sărut rochiţa şi mă...spovedesc.

Cântă peste grâne macii din poveste.

Din fotoliul bolţii mă priveşte-o stea.

Cârduri vin la mine păsări de pe creste

Să le dau grăunţe, chiar din palma mea.

Îmi răsare-n minte firea mamei mele

Din trecută vreme- ochi cu bucurii-

M-alinta cu grijă prin parfum de stele

Cu crăpate palme, mici şi sângerii.

S-au scurs anii vieţii, dar mai iau aminte

La porunca-i dragă ce nu-mi fu-n zadar:

Dacă-mi strici obrazul, fiul meu cuminte,

Cu toţi banii lumii, nu pot să-l repar!

Joc pe lunci şotronul, firea mi-e vioaie,

Râde sus în ceruri bunul Dumnezeu.

Îmi scot pălăria, blând, salut o oaie

Ce-a rămas de turmă lângă heleşteu.

Hai, aruncă-ţi grija şi stai fără teamă

Că nu-ţi stric obrazul care m-a crescut !

Nu mai vin pe-acasa dar mânuţa, mamă,

Chiar de-i sângerie, vreau să ţi-o sărut!

Viaţa nu-mi fu roză şi mai port în mine

Zbuciumul săgeţii cu vârf ascuţit.

Cât ai vrut, măicuţă, să fiu tot ca tine

Şi sa n-am prin viaţă poftă de cuţit !

Lasă-mi-l în palma, n-a cerut mâncare,

Dar te rog, smerito, si-apoi o sa tac...

De vii pe la mine, să-mi pui altă floare

Că mi-e plin mormântul doar de liliac.

06.10.2015